Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEEreferitor la o modificare a anexei IV (Energie) la Acordul privind SEE /* SEC/2011/1330 final - NLE 2011/0312 */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii, cât mai curând posibil după adoptarea acesteia. 2. REZULTATELE CONSULTĂRILOR CU PĂRȚILE INTERESATE ȘI EVALUĂRILE IMPACTULUI Proiectul de decizie a Comitetului mixt al SEE (anexat la proiectul de decizie a Consiliului) vizează modificarea anexei IV (Energie) la Acordul privind SEE în vederea încorporării în acord a Directivei 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. Comisia prezintă propunerea de decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2011/0312 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei IV (Energie) la Acordul privind SEE CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114 alineatul (1), articolul 192 alineatul (1) și articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European[1], în special articolul 1 alineatul (3), având în vedere propunerea Comisiei Europene, întrucât: (1) Anexa IV la Acordul privind Spațiul Economic European (denumit în continuare „Acordul privind SEE”) conține dispoziții și măsuri specifice privind energia. (2) Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE[2] trebuie încorporată în acord. (3) Directiva 2009/28/CE abrogă Directiva 2001/77/CE a Parlamentului European și a Consiliului[3], care este încorporată în acord și care, prin urmare, trebuie abrogată în conformitate cu acordul, (4) Îndeplinirea de către Norvegia a obiectivului privind ponderea energiei din surse regenerabile în consumul final brut de energie din 2020 trebuie privită în contextul în care cota de energie regenerabilă era inițial ridicată comparativ cu statele membre ale UE și în care exista o incertitudine în ceea ce privește cererea și oferta, generată de combinarea unui sistem de producere a energiei bazat pe componenta hidroelectrică și a unei clime reci, ADOPTĂ PREZENTA DECIZIE: Articolul 1 Poziția care urmează să fie adoptată de Uniune în cadrul Comitetului mixt al SEE referitor la modificarea preconizată a anexei IV (Energie) la Acordul privind SEE se bazează pe proiectul de decizie a Comitetului mixt al SEE anexat la prezenta decizie. Article 2 Prezenta decizie intră în vigoare la data adoptării. Adoptată la …, Pentru Consiliu, Președintele ANEXĂ DECIZIA NR. … A COMITETULUI MIXT AL SEE din de modificare a anexei IV (Energie) la Acordul privind SEE COMITETUL MIXT AL SEE, având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98, întrucât: (1) Anexa IV la acord a fost modificată prin Decizia nr. … a Comitetului mixt al SEE din ….[4]. (2) Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE[5] trebuie încorporată în acord. (3) Directiva 2009/28/CE abrogă Directiva 2001/77/CE a Parlamentului European și a Consiliului[6], care este încorporată în acord și care, prin urmare, trebuie abrogată în conformitate cu acordul, (4) Îndeplinirea de către Norvegia a obiectivului privind ponderea energiei din surse regenerabile în consumul final brut de energie din 2020 trebuie privită în contextul în care cota de energie regenerabilă era inițial ridicată comparativ cu statele membre ale UE și în care exista o incertitudine în ceea ce privește cererea și oferta, generată de combinarea unui sistem de producere a energiei bazat pe componenta hidroelectrică și a unei clime reci, ADOPTĂ PREZENTA DECIZIE: Articolul 1 Anexa IV la acord se modifică după cum urmează: 1. Textul de la punctul 19 (Directiva 2001/77/CE a Parlamentului European și a Consiliului) se anulează de la 1 ianuarie 2012. 2. După punctul 40 [Regulamentul (UE) nr. 774/2010 al Comisiei] se inserează următorul text: „41. 32009 L 0028: Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (JO L 140, 5.6.2009, p. 16). În sensul prezentului acord, dispozițiile directivei se citesc cu următoarele adaptări: (a) Directiva nu se aplică Principatului Liechtenstein. (b) Articolul 3 alineatul (1) teza a doua nu se aplică statelor AELS. (c) La articolul 4 alineatul (2) se adaugă următorul text: „Norvegia și Islanda notifică Autoritatea de Supraveghere a AELS cu privire la planurile lor naționale de acțiune în domeniul energiei regenerabile în termen de cel mult șase luni de la intrarea în vigoare a Deciziei Comitetului mixt al SEE nr. […], care încorporează Directiva 2009/28/CE.” (d) La articolul 22 alineatul (1) se adaugă următorul text: „Norvegia și Islanda prezintă un raport privind progresele înregistrate în promovarea și utilizarea energiei din surse regenerabile, până la 31 decembrie 2013 și, ulterior, din doi în doi ani. Al cincilea raport, care trebuie să fie prezentat până la 31 decembrie 2021, este ultimul raport solicitat.” (e) La punctul A din anexa I se adaugă următorul text: || Ponderea energiei din surse regenerabile în consumul final brut de energie, 2005 (S2005) || Obiectivul privind ponderea energiei din surse regenerabile de energie în consumul final brut de energie, 2020 (S2020) Islanda || 55,0 % || 64 % Norvegia || 58,2 % || 67,5 % Articolul 2 Textele Directivei 2009/28/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice. Articolul 3 Prezenta decizie intră în vigoare la , cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE*[DQC1] . Articolul 4 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE [1] JO L 305, 30.11.1994, p. 6. [2] JO L 140, 5.6.2009, p. 16. [3] JO L 283, 27.10.2001, p. 33. [4] JO L … [5] JO L 140, 5.6.2009, p. 16. [6] JO L 283, 27.10.2001, p. 33. * [Nu au fost semnalate obligații constituționale.] [Au fost semnalate obligații constituționale.] [DQC1]Warning: Footnote has custom reference mark